Tonari no Totoro

***Moj Susjed Totoro*** (japanski *となりのトトロ*, *Tonari no Totoro*) je dječji anime film fantastike iz 1988. godine koji je režirao Hayao Miyazaki, a kojemu je to četvrti animirani dugometražni film. Produkciju je preuzeo studio Ghibli, a naslovno stvorenje je postalo toliko popularno da je postalo zaštitni znak studija. Radnja se odvija oko dvije djevojčice koje utješi veselo i neobično mačkoliko stvorenje nakon što njihova majka završi neko vrijeme u bolnici. Miyazaki je izjavio da se priča zapravo temelji na njegovom vlastitim djetinjstvu, kada je njegova majka oboljela i morala u bolnicu.

*Totoro* je bio veliki kritički i komercijalni uspjeh, a potkraj 1980-ih izašao je i na video tržište u Americi, kada još nije bila ustaljena praksa distribuirati animirane filmove iz Japana. U časopisu *Animage*, *Totoro* je osvjio prvo mjesto na listi 20 najboljih animea godine, sa 1.810 glasova, čime je pobjedio razne popularne animee koji su također objavljeni te godine, kao što su *[[Saint Seiya]]*, *[[Akira (film)|Akira]]*, *[[Maison Ikkoku]]* i *[[Grave of the Fireflies|Groblje krijesnica]]*. Glavna junakinja Satsuki je u istom izdanju proglašena četvrtim najomiljenijim ženskim anime likom dok je naslovna pjesma proglašena drugom najboljom u nekom animeau te godine. Bilo je to treći put zaredom da je neki Miyazakijev film osvojio prvo mjesto u *Animageu*.

## Radnja

Otac i njegove dvije mlade kćerke, **Satsuki** i **Mei**, su se preselili u novu kuću negdje u prirodi kako bi bili blizu njihove majke koja boluje od tuberkoloze u lokalnoj bolnici. Nova kuća izgleda normalno, no djevojčice su u njoj primjetili neobična mala bića nalik na pauke.

Kasnije otkrivaju još neobičnije biće u šumi, divovsko mačkoliko stvorenje koje nazovu **Totoro**. To ispričaju njihovom ocu koji im sve povjeruje. Djevojčice se sprijatelje sa Totorom koji ih poveze u autobusu nalik na mačku. Kada posjet bolnici biva otkazan Mei odluči sama otići tamo ali nestane pa se Satsuki i otac prestraše i krenu u potragu. Opet se pojavi Totoro i pomogne Satsuki pronaći Mei, te ih odvede do bolnice njihove majke. U završnim scenama, oporavljena majka se vraća natrag kući dok se sestre igraju vani sa djecom, dok ih Totoro i njegovi prijatelji promatraju iz daljine.

## Uloge
* Noriko Hidaka - **Satsuki**
* Chika Sakamoto - **Mei**
* Shigesato Itoi - **Tatsuo Kusakabe**
* Sumi Shimamoto - **Yasuko Kusakabe**
* Hitoshi Takagi - Totoro
## Nagrade

* Osvojen **Kinema Junpo Award** (najbolji film, najbolji japanski film).
* Osvojen **Mainichi Film Concours** (najbolji film).

## Kritike

U šarenom opusu Miyazakija dosljedno se uklapa i nježan dječji animirani film "**Moj susjed Totoro**" koji putem simbola i alegorija portretira bijeg djece od problema svakodnevnog života ( bolesna majka ) u svijet mašte. Kao i kod većine njegovih filmova, i u ovom su glavni junaci ženski likovi, djevojčice Satsuki i Mei, ali i neobična bića iz fantazije, u ovom slučaju divovsko mačkoliko biće Totoro. Pitka, minimalistička priča puna osebujnog humora mnoge je kritičare oduševila, no bilo je i onih kojima se cjelina činila prelabava i koji su kritizirali kako je Miyazaki u svojoj namjeri da snimi dječji film zaboravio na oštrinu i vještinu te da je na kraju dobio upravo to - samo jedan film za djecu.

Na siteu *Animeacademy.com* kritičar *Keitaro* je u svojoj recenziji napisao: "*Totoro* nije savršen. Da, priča je zabavna a animacija je vrhunska, no prosječan anime obožavatelj koji je naviknut na gledanje akcijskih scena će vjerojatno smatrati da je film previše djetinjast. U srži, ja sam imao dojam da gledam *Disneyev* film. Da li vam se to sviđa ili ne, morate odlučiti ako hoćete pogledati ovaj film".

*Raphael See* je na siteu Themanime.org napisao: "Izgleda da je glavna poanta ovog filma da nas jednostavno uvuče u svoj čarobni i naštoviti svijet... Zapravo, ako ste u volji da pogledate nešto zbog čega ćete se osjećati ugodno, pokupite obavezno ovaj film. Sjedio sam sa osmijehom na licu tijekom cijelog filma, a osmijeh nije prestao ni satima nakon što je ovaj anime završio. Miyazaki je opet uspio, a *Moj susjed Totoro* je pobjednička kombinacija".

## Reference

## Vanjske veze

* 
* 
* ''Moj susjed Totoro'' na Anime News Network